《药圃五咏 其一 杞菊》
宋代·方一夔

药中有杞菊，甘食比蔬菜。维昔陆与苏，赋咏穷梗概。

搜寻入吾圃，孤根擢荒秽。未能竟俗好，堇堇生意在。

辛荑满袖衽，枝叶不一采。少需摘绛实，叠叠贯珠琲。

岁晚脱皮毛，凉叶苏渴肺。灵厖守我宅，无复逐夜吠。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。